“เงินเฟ้อ” สหรัฐพุ่ง 7.9% นิวไฮรอบ 40 ปี สูงกว่าคาด!
กระทรวงแรงงานสหรัฐ รายงานดัชนีราคาผู้บริโภค (CPI) ซึ่งเป็นมาตรวัดเงินเฟ้อจากการใช้จ่ายของผู้บริโภคพุ่ง 7.9% ในเดือนก.พ.65 ทำนิวไฮรอบ 40 ปี สูงกว่าที่นักวิเคราะห์คาดการณ์ไว้ที่ระดับ 7.8%
“เงินเฟ้อ” สหรัฐพุ่ง 7.9% ในเดือนก.พ.65 นิวไฮรอบ 40 ปี สูงกว่าที่นักวิเคราะห์คาดการณ์ไว้ที่ระดับ 7.8%
10 มี.ค. 2565

กระทรวงแรงงานสหรัฐเปิดเผยว่า ดัชนีราคาผู้บริโภค (CPI) ซึ่งเป็นมาตรวัดเงินเฟ้อจากการใช้จ่ายของผู้บริโภค พุ่งขึ้น 7.9% ในเดือนก.พ. เมื่อเทียบรายปี ซึ่งเป็นระดับสูงสุดนับตั้งแต่เดือนม.ค.2525 และสูงกว่าที่นักวิเคราะห์คาดการณ์ที่ระดับ 7.8%
นอกจากนี้ ดัชนี CPI เพิ่มขึ้น 0.8% ในเดือนก.พ. เมื่อเทียบรายเดือน สูงกว่าที่นักวิเคราะห์คาดการณ์ที่ระดับ 0.7%
ขณะเดียวกัน ดัชนี CPI พื้นฐาน ซึ่งไม่นับรวมหมวดอาหารและพลังงาน พุ่งขึ้น 6.4% ในเดือนก.พ. เมื่อเทียบรายปี ซึ่งเป็นระดับสูงสุดนับตั้งแต่เดือนส.ค.2525 สอดคล้องกับตัวเลขคาดการณ์ของนักวิเคราะห์
ทั้งนี้เมื่อเทียบรายเดือน ดัชนี CPI พื้นฐานดีดตัวขึ้น 0.5% สอดคล้องกับตัวเลขคาดการณ์ของนักวิเคราะห์